CELEX: 32020D1264
Language: hu
Date: 2020-09-08 00:00:00
Title: Az Európai Központi Bank (EU) 2020/1264 határozata (2020. szeptember 8.) a többlet tartalékállományok és egyes betétek díjazásáról szóló (EU) 2019/1743 európai központi banki határozat módosításáról (EKB/2020/38)

11.9.2020   
               
               
                  HU
               
               
                  Az Európai Unió Hivatalos Lapja
               
               
                  L 297/5
               
            
         AZ EURÓPAI KÖZPONTI BANK (EU) 2020/1264 HATÁROZATA
         (2020. szeptember 8.)
         a többlet tartalékállományok és egyes betétek díjazásáról szóló (EU) 2019/1743 európai központi banki határozat módosításáról (EKB/2020/38)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére és 17–19. cikkére,
         mivel:
         
                     (1)
                  
                  
                     A Kormányzótanács úgy véli, hogy az (EU) 2020/672 tanácsi rendelet (1) szerinti pénzügyi támogatás törlesztése céljából az EKB-nál kötelezően elhelyezett pénzeszközöknek mentesülniük kell a negatív kamat alól.
                  
               
                     (2)
                  
                  
                     Az (EU) 2019/1743 (EKB/2019/31) határozatot (2) erre tekintettel megfelelően módosítani szükséges,
                  
               ELFOGADTA EZT A HATÁROZATOT:
         
            1. cikk
            Módosítás
            Az (EU) 2019/1743 (EKB/2019/31) határozat 2. cikke helyébe a következő szöveg lép:
            
               
                  „2. cikk
                  
                  Az EKB-nál tartott egyes betétek kamatozása
                  Az EKB/2003/14 európai központi banki határozattal (*1), az EKB/2010/31 európai központi banki határozattal (*2), az EKB/2010/17 európai központi banki határozattal (*3) és az (EU) 2020/672 tanácsi rendelettel (*4) összhangban az EKB-nál fenntartott számlák továbbra is a betéti rendelkezésre állás kamatával kamatoznak. Amennyiben azonban e számlákon azon időpontot megelőzően kell betétet tartani, hogy az adott mechanizmusra alkalmazandó jogi vagy szerződéses szabályokkal összhangban fizetést kellene teljesíteni, az ilyen betétek az ezen előzetes időszak alatt a nulla százalék vagy a betéti rendelkezésre állás kamata közül a magasabbnak megfelelő mértéken kamatoznak.
               
            
         
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő ötödik napon lép hatályba. 2020 hatodik tartalékolási időszakától alkalmazandó, 2020. szeptember 16-ával kezdődően.
         
         
            Kelt Frankfurt am Mainban, 2020. szeptember 8-án.
            
               
                  a Kormányzótanács részéről
               
               
                  az EKB elnöke
               
               Christine LAGARDE
            
         
         
            (1)  A Tanács (EU) 2020/672 rendelete (2020. május 19.) a Covid19-világjárvány miatt felmerülő szükséghelyzeti munkanélküliségi kockázatokat mérséklő ideiglenes támogatást nyújtó európai eszköz (SURE) létrehozásáról (HL L 159., 2020.5.20., 1. o.).
         
            (2)  Az Európai Központi Bank (EU) 2019/1743 határozata (2019. október 15.) a többlet tartalékállományok és egyes betétek díjazásáról (EKB/2019/31) (HL L 267., 2019.10.21., 12. o.).